KIRJALLINEN KYSYMYS E-3851/00 esittäjä(t): Paulo Casaca (PSE) neuvostolle. Varhaiseläkkeet.



Virallinen lehti nro 174 E , 19/06/2001 s. 0165 - 0166



KIRJALLINEN KYSYMYS E-3851/00 esittäjä(t): Paulo Casaca (PSE) neuvostolle (20. joulukuuta 2000) Aihe: Varhaiseläkkeet Tiedotusvälineiden mukaan marraskuun 8. päivänä kokoontunut Ecofin-neuvosto käsitteli väestön ikääntymisen vaikutusta julkisiin eläkejärjestelmiin koskevaa talouspoliittisen komitean tilanneselvitystä (Ecofin 303, 12791/00) ja hyväksyi sen johtopäätökset. Yksi noista johtopäätöksistä oli, että kaikkialla Euroopan unionissa eläkeikää on korotettava ja varhaiseläkkeelle jäämistä rajoitettava eläkejärjestelmien kestävyyden takaamiseksi. Tämä lausunto herätti valtavaa kohua Euroopan lehdistössä ja etenkin Portugalin tiedotusvälineissä, jotka uutisoivat lausunnon Euroopan unionin antamaksi. Sain 22. marraskuuta 2000) 2025 lopull.), joka sisältää ehdotuksen neuvoston asetukseksi komission varhaiseläkejärjestelyistä. Hämmästyksekseni ehdotuksen tarkoituksena ei ole rajoittaa komission virkamiesten nykyisiä varhaiseläkejärjestelyitä koskevia oikeuksia, vaan päinvastoin ulottaa varhaiseläkejärjestelmä koskemaan 600 virkamiestä. Edellä mainitut seikat huomioon ottaen, voisiko neuvosto vastata seuraaviin kysymyksiin? a) Yhtyykö neuvosto edellä mainitun selvityksen johtopäätöksiin? b) Oliko komissio eri mieltä jostakin selvityksen kohdasta edellä mainitussa Ecofin-neuvoston kokouksessa? c) Eikö komissiolla ollut edustusta työryhmässä, joka hyväksyi mainitun selvityksen? d) Eikö neuvosto katso, että tällaiset ristiriitaiset lausunnot ja ehdotukset asettavat unionin toimielinten luotettavuuden kyseenalaiseksi? Vastaus (12. maaliskuuta 2001) 1. Neuvosto tarkasteli 7. marraskuuta 2000 ensimmäistä talouspoliittisen komitean tilanneselvitystä väestön ikääntymisen vaikutuksesta. Selvityksessä todetaan, että nykyisten väestönkasvun ja makrotalouden suuntausten jatkuessa ikääntymisen seurausten odotetaan lisäävän eläkemenoja noin 35 prosentilla BKT:sta useimmissa jäsenvaltioissa vuoteen 2050 mennessä. Talouspoliittinen komitea mainitsee seuraavat keinot tämän odotettavissa olevan julkisten eläkemenojen kasvun hillitsemiseksi: - eläkeiän nostaminen erityisesti varhaiseläkejärjestelmissä, - työeläkemaksujen korottaminen erityisesti naisten osalta, - yli 50-vuotiaiden työelämässä pysymistä lisäävät toimenpiteet, - julkisen velan supistaminen edelleen, jotta budjettiylijäämät ja julkisen velan laskevat korkomenot tasapainottavat eläkemenojen arvioitua kasvua, - taloudellista kasvua edistävät toimenpiteet. Neuvosto ja komission edustaja pitivät merkittävänä tätä ensimmäistä selvitystä talouspoliittiselta komitealta, jossa sekä yhteisö että jäsenvaltiot ovat edustettuina, samoin kuin selvityksen tärkeimpiä tuloksia. Neuvosto pyysi talouspoliittista komiteaa jatkamaan asian selvittämistä ja tarkastelemaan myös eläkkeiden verotuksellisia näkökohtia ja väestön ikääntymisen seurauksena kasvaneita julkisen terveydenhoidon menoja. Neuvosto seuraa asiaa säännöllisesti talouspoliittisen komitean tulevien selvitysten pohjalta. 2. Komission ehdotusta varhaiseläkejärjestelmän uudelleenjärjestelyistä neuvosto tarkastelee erikseen, sitten kun komissio on toimittanut sen virallisesti neuvostolle.